cyanic-selkie/wikianc huggingface dataset:
Զագրեբի կենդանաբանական այգի
Կենդանատեսակներ
Այգում պահպանվող վտանգված տեսակներից են ձյունահովազը, փոքր պանդան, զեբրայծը, ադդակսը, սահարայի այծքաղը, վիրջինյան պարկամուկը, շիմպանզեն, զուբրը, երկսապատավոր ուղտը և այլն ։
Արտաքին հղումներ
Կատեգորիա:Խորվաթիայի կենդանաբանական այգիներ
Ալեքսանդր Բաբայան
Ալեքսանդր Միքայելի Բաբայան (հունվարի 18, 1968, գյուղ՝ Վանք (ԼՂՀ Հադրութի շրջան) - հունվարի 12, 1994, գյուղ՝ Բոյուք Բահմանլու (Ֆիզուլիի շրջան)), ազատամարտիկ։ 1986-1988 թվականներին ծառայել է ԽՍՀՄ Զինված ուժերում։
Մասնակցել է Հադրութի, Ֆիզուլիի շրջանների ինքնապաշտպանական և ազատագրական մարտերին։
Հետմահու պարգևատրվել է ԼՂՀ «Մարտական խաչ» 1-ին աստիճանի շքանշանով։ Թաղված է Վանքում։
Ծանոթագրություններ
Կատեգորիա:1968 ծնունդներ Կատեգորիա:1994 մահեր Կատեգորիա:Հայ ազատամարտիկներ
Վերփորոքային տախիկարդիա
Վերփորոքային տախիկարդիա, սրտի զարկերի ոչ նորմալ, անկանոն, արագ աշխատանքը, որի պատճառը նախասրտերի էլեկտրական անկանոն ակտիվությունն է ։ Տարբերում ենք վերփորոքային տախիկարդիայի չորս հիմնական տեսակներ՝ նախասրտերի շողացում, պարոքսիզմալ վերփորոքային տախիկարդիա, նախասրտերի թրթռում և Ուոլֆ–Պարկինսոն–Ուայթի համախտանիշ ։ Վերփորքային տախիկարդիայով հիվանդները գանգատվում են սրտխփոցից, թուլությունից, քրտնարտադրությունից, հևոցից և կրծքավանդակի ցավից ։
Ախտաբանական գործընթացն սկսվում է նախասրտերից կամ ատրիովենտրիկուլյար հանգույցից ։ Հիմնական պատճառը այս երկու մեխանիզմներն են՝ ռե-ենթրի կամ սրտի էլեկտրական ակտիվության խթանում ։ Հաճախասրտության հաջորդ տեսակը փորոքայինն է, որը պայմանավորված է փորոքների արագացած կծկմամբ ։ Ախտորոշումը դրվում է էլեկտրոսրտագրությամբ, հոլտեր մոնիտորինգով, ֆիզիկական ծանրաբեռնվածության թեստերով (տրեդմիլ) և մոնիտորային հսկմամբ ։ Արյան հետազոտությունն անհրաժեշտ է, որպեսզի հերքվի որոշ սպեցիֆիկ պատճառներ, որոնց են պատկանում հիպերթիրեոիդիզմը կամ էլեկտրոլիտային դիսբալանսը ։
Բուժումը պայմանավորված է վերփորոքային տախիկարդիայի տեսակով ։ Վերփորոքային տախիկարդիայի բուժումը ներառում է դեղորայքային բուժում, որոշ բժշկական միջամտություններ և վիրահատական բուժում ։ Վագալ փորձը հայտնի է նաև, որպես կաթետերային աբլացիա, արդյունավետ է տախիկարդիայի որոշ տեսակների դեպքում ։ Նախասրտերի շողացման ժամանակ կիրառվում են կալցիումական անցուղիների բլոկատորներ կամ բետա բլոկերներ ։ Որոշ հիվանդների բավականին երկար ժամանակով նշանակվում են հակակոագուլյանտներ՝ ասպիրին, վարֆարին ։ Նախասրտերի շողացումը հանդիպում է 1000 մարդուց 25-ի մոտ, վերփորոքային պարոքսիզմալ տախիկարդիան 1000-ից 2․3-ի մոտ , Ուոլֆ–Պարկինսոն–Ուայթի համախտանիշը՝ 1000-ից 2-ի մոտ , իսկ նախասրտերի թրթռումը՝ 1000-ից 0,8-ի մոտ ։
Նշաններ և ախտանիշներ
Նշանները և ախտանիշները կարող են աճել աստիճանաբար, ինչպես նաև կարող են ինքնուրույն բուժվել, առանց որևէ միջամտության։ Սթրեսը, ֆիզիկական ակտիվությունը և հոգեհուզական անկայունությունը ևս կարող են նպաստել սրտի նորմալ կամ ֆիզիոլոգաիական ակտիվության բարձրացմանը, իսկ ավելի հազվադեպ խթանել վերփորոքային տախիկարդիան։ Հաճախասրտության նորպաները կարող են տևել մի քանի րոպեից մինչև 1-2 օր, երբեմն կարող է տևել բավականին երկար և չի անցնում մինչև բուժում չի ստանում։ Սրտի հաաճախացած ռիթմը բերում է սրտի պոմպային ֆունկցիայի նվազման, նվազեցնում է արյան ադեկվատ արյունալեցումը դեպի սիրտ և արտամղում դեպի հյուսվածքներ և օրգաններ։ Ներքոնշյալ ախտանիշները սովորաբար լինում են, երբ սրտի զարկերի հաճախությունը լինում է 150-270 զարկ/րոպե.
Նորածինների և փոքր տարիքի երեխաների դեպքում առիթմիաները շատ դժվար է ճիշտ գնահատել, քանի որ նրանք չեն կարող խոսել և ներկայացնել իրենց գանգատները։ Այդ իսկ պատճառով ծնողները պետք է ուշադիր լինեն և հայտնաբերեն երեխաների մոտ ախորժակի նվազումը, մակերեսային շնչառությունը և քնկոտությունը։ Այս ախտանիշները կարող են լինել միայնակ դրսևորվող, ինչպես նաև կարող են ուղեկցվել փսխումով ։
Ախտաֆիզիոլոգիա
Ատրիովենտրիկուլյար հանգույցի շնորհիվ վերփորոքային տախիկարդիայի ժամանակ ավելորդ իմպուլսներ չեն անցնում դեպի փորոքներ և չեն բերում փորքների անկանոն աշխատանքի։ Ուոլֆ–Պարկինսոն–Ուայթի համախտանիշի ժամանակ, քանի որ առկա է ախտաբանական ուղի նախասրտի և փորոքի միջև, որի ժամանակ շրջանցվում է ատրիովենտրիկուլյար հանգույցը, այս դեպքում կարող են ավելորդ իմպուլսները փոխանցվել փորոքներին և արագացնել փորոքների աշխատանքը։ Այս ամենը կարելի է տեսնել էլեկտրոսրտագրությամբ։
Ախտորոշում
Վերփորոքային տախիկարդիայի տեսակները հաճախ տարբերակվում են իրենց ԷՍԳ պատկերով։
Դասակարգում
Վերփորոքային տախիկարդիան դասակարգվում են ըստ ծագման՝ (Առանց փորոքային դանդաղ պատասխանի նախասրտերի շողացումը և թրթռումը սովորաբար չեն պատկանում վերփորոքային տախիկարդիաների շարքին։)
Կանխարգելում
Առիթմիան հայտնաբերելուց անմիջապես հետո, անհրաժեշտ է ձեռնարկել բուժիչ և կանխարգելիչ միջոցառումներ, որպեսզի կանխվի առիթմիայի հետագա կրկնությունը։ Այնուամենայնիվ, նրանք, ովքեր ունեն իզոլացված էպիզոդներ կամ հազվադեպ, մինիմալ սիմպտոմատիկ էպիզոդներ, այս հիվանդների դեպքում հաճախ բուժման կարիք չի լինում, անհրաժեշտ է միայն հետևել զարգացման ընթացքին։
Այն հիվանդներն, ում մոտ կա կլինիկական հաճախակի դրսևորումներ, կամ արդեն եղած ախտանիշների ավելի արտահայտված և վատ ընթացք, անհրաժեշտ է կազմել հստակ կանխարգելիչ գործոններ։ Կիրառվող դեղորայքներին են պատկանում AV հանգույցի ակտիվությունն ընկճող դեղեր, օրինակ բետա-բլոկերներ և վերապամիլ, չնայած նրան, որ որ հաառիթմիկ դեղամիջոցների կիրառումն ունենում է դրական ազդեցություն, այնուամենայնիվ անհրաժեշտ է հաշվի առնել այդ դեղորայքի կիրառման ժամանակ առաջացող հնարավոր ռիսկի գործոնները։
Ռադիոալիքային աբլացիան կիրառվում է ռե-ենթրի մեխանիզմով առաջացած տախիկարդիաների բուժման մեջ։ Սա ցածր ռիսկային միջամտություն է, որի ժամանակ սրտում տեղադրվում է հատուկ կաթետր, կաթետրի միջով արձակվում են ռադիոճառագայթային էներգիա, որն էլ բերում է ոչ նորմալ էլեկտրական իմպուլսների ոչնչացմանը։ Աբլացիան առիթմիաների բուժման գործում ունի բարձր էֆֆեկտիվություն, հատկապես ատրիովենտրիկուլյար ռե-ենթրի տախիկարդիայի և նախասրտերի թրթռոցի ժամանակ։
Կրիոաբլացիան նոր մեթոդ է վերփորոքային տախիկարդիաների բուժման մեջ։ Կրիոաբլացիայի ժամանակ կաթետրը սառեցվում է ազոտի ենթօքսիդով մինչև -10 °C (+14.0 °F)։ Կրիոաբլացիան ի տարբերություն ռադիոալիքային աբլացիայի այդքան էլ վտանգավոր չէ, քանի որ ի տարբերություն ռադիոալիքային աբլացիայի, այս դեպքում հյուսվածքը չի վնասվում սառեցման արդյունքում, և կարճ ժամանակ անց, երբ հյուսվածքը բերվում է իր նախկին ջերմաստիճանին, ֆունկցիան ևս վերականգնվում է։ Եթե հյուսվածքը սառեցվում է մինչև −10 °C ստացվում է սպասվելիք արդյունքը, ապա հյուսվածքը կարելի է սառեցնել մինչև −73 °C (-99.4 °F) և կունենանք վերջնական, մշտական աբլացիայի ենթարկված հյուսվածք։ Եթե դեղորայքային բուժումը և աբլացիան կատարելուց հետո դեռևս մնում են որոշակի կլինիկական դրսևորումներ, որոնք դասվում են ռիսկի գործոններին, ապա տեղադրվում է մշտական պեսյմեքեր սարք ։
Բուժում
Վերփորոքային տախիկարդիաները ավելի վտանգավոր են ծերերի և սրտի իշեմիկ հիվանդություն ունեցողների շրջանում։ Հիմնականում բուժումը էպիզոտիկ է, սակայն երկարատև թերապիայի շնորհիվ հնարավոր է կանխարգելել առիթմիայի կրկնությունը։ Պետք է նշել, որ առիթմիայի յուրաքանչյուր տեսակ ունի իրեն բնորոշ բուժումը։ Բուժման համար նախ պետք է հստակեցնել առիթմիայի պատճառը և դրդող գործոնները։ Վերփորոքային տախիկարդիայով շատ հիվանդներ բուժման կարիք չունեն։ Այնուամենայնիվ, եթե հիվանդի մոտ տախիկարդիայի էպիզոտները հաճախակի են կամ երկար են տևում, ապա պետք է կատարվեն որոշ բժշկական միջամտություններ։ Դրանց են պատկանում ՝ Այս փորձը ազդում է թափառող նյարդի վրա և բերում է սրտի կծկման հաճախականության նվազման։
Նավը լեռան վրա
Նավը լեռան վրա (արևմտ․՝ Նաւը լերան վրայ), Կոստան Զարյանի վեպը, որ նա գրել է 1943 թվականին՝ Բոստոնում ապրելու տարիներին։ Հետագայում վեպը վերամշակվել է կոմունիստական գրաքննության կողմից և 1963 թվականին կրճատումներով հրատարակվել Երևանում ։
Սյուժեն
Վեպում շարունակվում ու զարգացվում են այն տրամադրությունները, որոնք արտահայտված էին Կոստան Զարյանի «Անցորդը և իր ճամփան» ուղեգրության մեջ և «Բանկոոպը և մամութի ոսկորները» վեպում։ Վեպում պատկերված է 1918-20 թվականներին Հայաստանը՝ հայերի պայքարը թուրքերի դեմ, Սարդարապատի ճակատամարտը, Հայաստանի Առաջին Հանրապետության տարիներն ու Հայաստանում սովետական կարգերի հաստատումը։ Հայաստանը լցված էր արևմտահայ փախստականներով, թուրքերը հարձակվում էին, նոր ստեղծված պետությունը, ինչպես Զարյանն է ներկայացնում, անզոր էր աղետի առաջն առնելու։ Հերյանը Հայաստան է գալիս ահա այդ ճակատագրական տարիներին և չնայած բոլոր դժվարություններին՝ մնում է հայրենիքում։ Սա է Հերյանի ամենամեծ տարբերությունը Զարյանի նախորդ գրքերի «անցորդ» հերոսներից։ Հեռավոր նավարկությունների նավապետ Արա Հերյանը Բաթում քաղաքում նավ է գնում, գնացքով բերում Հայաստան, այնուհետև եզներով քաշում մինչև Քանաքեռ, սակայն քաղաքական պատճառներով երկար ժամանակ նավը մնում է այդտեղ։
Վեպում նավը ընթացքի ու շարժման խորհրդանիշ է, լեռը՝ Հայաստանի ու հայ ժողովրդի։ Նավը լեռը բարձրացնելը՝ Սևան հասցնելը, խորհրդանշում է հայոց պետականության վերականգնումը։
Վեպի առաջին տարբերակում Հերյանին այդպես էլ չի հաջողվում նավը հասցնել Սևան, սակայն երկրորդ տարբերակում կոմունիստները Հերյանին օգնում են նավը հասցնել Սևան և ջուրն իջեցնել։
Միշա Թումանյանը նույնպես նավապետ է, որը թողել է իր ծառայությունը ռուսական նավատորմում և եկել Հայաստան՝ իր հայրենիքին ծառայելու։ Նրան չի հուսահատեցնում այն, որ ծովերի և օվկիանոսների փոխարեն իր առջև ընդամենը Սևանա լիճն է, նա էլ կառուցում է ի՛ր երազանքի նավը՝ խղճուկ նավակ այն նավերի փոխարեն, որոնցով ինքը նավարկել է Ռուսաստանում։ Բայց նա նվիրված է իր հայրենիքին ու իր երազանքին, հայրենիք, որը նա նոր-նոր սկսում է ճանաչել։
Այս խմբին է պատկանում նաև երիտասարդ սպա Բաբկեն Միրանյանը, որը դաստիարակվել է Ռուսաստանում և ծառայել է ցարական բանակում, իսկ հիմա ծառայում է հայկական բանակում և զոհվում թուրքերի դեմ մղված մարտերում։
Հերյանին հակադրվում է վեպի մեկ այլ գործող անձ ևս. Պետրոս Մարկը, որն Ամերիկայից վերադարձել է Հայաստան, ուսումնասիրում է Հայաստանը, փորձում հասկանալ նախնիների հայրենիքը։ Զարյանը էջեր է նվիրում նրա և Հերյանի զրույցներին։
Գրականություն
Կատեգորիա:Կոստան Զարյանի ստեղծագործություններ Կատեգորիա:Վեպեր Կատեգորիա:1943 վեպեր Կատեգորիա:1963 վեպեր
Խոսպիա
Խոսպիա (ხოსპიო) - Խոսպիո, գյուղ Վրաստանի Ախալքալաքի շրջանում, շրջկենտրոնից 4 կմ հարավ, Աբուլ լեռան արևելյան կողմում։ Գյուղի միջով հոսում է Փարվանա գետը։
Բնակչությունը՝ հայեր, վրացիներ, հույներ։ 1950 թ.-ից Խոսպիան մտել է Վաչիանի մսա-կաթնային սովետական տնտեսության մեջ։ Ունի հայկական և վրացական ութամյա դպրոցներ, երեք եկեղեցի։ Խոսպիայի հայերը գաղթել են Էրզրումի վիլայեթի Շինետ գյուղից։
(4269) Բոգադո
(4269) Բոգադո (Bogado), աստերոիդ աստերոիդների հիմնական գոտում։ Հայտնաբերվել է 1974 թվականի մարտի 22-ին Կառլոս Տոռեսի կողմից Սեռո Էլ Ռոբլեում ։
Խոսպիա
Ծանոթագրություններ
Կատեգորիա:Վրաստանի գյուղեր
(4269) Բոգադո
Միջին հեռավորությունը Արեգակից կազմում է 2,232125 ա. մ., առավելագույնը մոտենում է 1,865 ա. մ. հեռավորության վրա և հեռանում 2,5993 ա. մ. ։ Արեգակի շուրջ մեկ ամբողջական պտույտ է կատարում 1218,08 երկրային օրվա ընթացքում, իր ուղեծրով շարժվելով միջինում 0,295547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,45° անկյուն։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Կառլոս Տոռեսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նախկին ընկերուհիների ուրվականները
«Նախկին ընկերուհիների ուրվականները» (Ghosts of Girlfriends Past), ռեժիսոր Մարկ Ուոթերսի ֆիլմերից, որի գլխավոր դերերը մարմնավորում են Մեթյու Մակքոնահին, Ջենիֆեր Գարները, Մայքլ Դուգլասը, Բրեկին Մեյերը, Լեյսի Չաբերտը, Ռոբերտ Ֆորսթերը, Էն Արչերը, Էմա Ստոունը, Դենիել Սունջատան, Նորին ԴեՎուլֆը։
Քոնոր Միդը կնամոլ է, որը միանգամից և միաժամանակ կարող է լքել երեք ընկերուհու համացանցային կոնֆերանսի ժամանակ։ Դրա համար էլ, երբ Քոնորը գալիս է իր եղբոր հարսանիքին, նրա միակ ցանկությունը հարսնացուի ընկերուհիներից մեկին հրապուրելն էր, քանի որ նա միակն էր, ով չէր ընկել իր սարդոստայնի մեջ։ Բայց Քոնորի հորեղբայր Ուեյնը, ում շնորհիվ Քոնորը դարձել էր այժմյանը, այլ բան էր որոշել անել։ Նա ուզում է Քոնորի մեջ արթնացնել իրական, անեղծ սերը։ Իսկ դա բավականին դժվար գործ է, դրա համար էլ նրան պետք է նախկին ընկերուհիների ուրվականները։
Արտաքին հղումներ
Կատեգորիա:2009 ֆիլմեր Կատեգորիա:Մարկ Ուոթերսի ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ Կատեգորիա:Ֆիլմեր որբերի մասին Կատեգորիա:Warner Bros. ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ֆիլմեր ուրվականների մասին Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր
Ռակիտա (գյուղ, Ստարովիժևի շրջան)
Ռակիտա (Рокита), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1565 թվականին։
2001 թվականի տվյալներով Ռակիտա գյուղում բնակվում էր 806 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 251,88 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1565 թվականին հիմնադրված բնակավայրեր
Կարակասի գեղարվեստի թանգարան
Կարակասի գեղարվեստի թանգարան (իսպ. Museo de Bellas Artes de Caracas; MBA) գտնվում է Վենեսուելայի մայրաքաղաք Կարակասի Մորելոս Պլասի շրջանում։ Թանգարանը բացվել է 1918 թվականին, ինչը նրան դարձրեց կերպարվեստի ամենահին թանգարանը երկրում։
Պատմություն
Կարակասում կերպարվեստի թանգարան ստեղծելու որոշումը կայացվել է 1917 թվականին Վենեսուելայի նախագահ Վիկտորինո Մարկես Բուստիլոսի կողմից։ Թանգարանը բացվել է 1918 թվականի հոկտեմբերի 19-ին և գտնվում է Վենեսուելայի Կենտրոնական համալսարանին պատկանող մի շենքում։ 1938 թվականին թանգարանը տեղափոխվել է իր սեփական նոր շենքը, որը նախագծել է վենեսուելացի հայտնի ճարտարապետ Կառլոս Ռաուլ Վիլյանուուեվան նեոկլասսիական ոճով։ 1976 թվականին թանգարանի շենքում տեղակայված է նույն թվականին ստեղծված Ազգային պատկերասրահը, որի հավաքածուում տեղ է գտել Գեղեցիկ արվեստների թանգարանի հավաքածուի մեծ մասը, որը տեղափոխվել է հարակից շենք։
Հավաքածու
Թանգարանի հավաքածուները ներառում են հին եգիպտական արվեստի, չինական կերամիկայի, լատինաամերիկյան արվեստի, եվրոպական և ամերիկյան արվեստի, լուսանկարչության, գծանկարների, փորագրության, ժամանակակից արվեստի գործեր և կուբիզմի հավաքածու։
Թանգարանի արվեստի նշանակալի գործեր են քանդակագործական աշխատանքները՝ Ալեքսանդր Քոլդեր՝ «Քաղաք» (1960), Ռաֆայել Խեսուս Սոտոյի «Նեյլոնե խորանարդը» և Ալեխանդրո Օտերոյի «Արևային կառուցվածքը» (1985), ինչպես նաև եգիպտական արվեստի հավաքածուն, որը ձեռք է բերվել 1950-ական թվականների սկզբին Մետրոպոլիտեն թանգարան (Նյու Յորք) և Ֆրանցիսկո Գոյայի օֆորտները։
Ծանոթագրություններ
<references group="" responsive="1">
Արտաքին հղումներ
Կատեգորիա:1917 հիմնադրումներ Կատեգորիա:Վենեսուելայի թանգարաններ
Պայթյուններ Բատա քաղաքում (2021)
Պայթյուններ Բատա քաղաքում, 2021 թվականի մարտի 7-ին Նկոանտոմայի շրջանում՝ Բատա քաղաքում, Կենտրոնական Աֆրիկյան երկրի խոշորագույն քաղաքի և առևտրային մայրաքաղաքի՝ Հասարակածային Գվինեայի ռազմակայանում տեղի ունեցած չորս պայթյուններից մի շարք են հնչել։ Առնվազն 107 մարդ Է զոհվել, ավելի քան 600-ը՝ վիրավորվել, մինչդեռ քաղաքային ամբողջ ենթակառուցվածքին նույնպես զգալի վնաս է հասցվել։
Նախագահ Թեոդորո Օբիանգ Նգեմա Մբասոգոն աղետը բացատրել է բազայում պայթուցիկի անփույթ պահումով, որը պայթել է այն բանից հետո, երբ դրա վրա հրդեհ է բռնկվել մոտակա դաշտերից, որոնք հրկիզել են ֆերմերները՝ մաքրելու համար։ Սակայն իրավապաշտպան կազմակերպությունները և Associated Press-ը կասկածի տակ են դրել Օբիանգի վարկածը։
Պայթյուններ
Չորս պայթյուն է տեղի ունեցել Cuartel Militar de Nkoantoma-ում, Նկոանտոմայի շրջանում գտնվող ռազմակայանում, Բատայի հարավ-արևելյան ծայրամասում
Առաջին երեք պայթյունները տեղի են ունեցել տեղական ժամանակով ժամը 14 ։ 00-ին, ընդ որում առաջինը ամենաուժեղ պայթյունն էր։ Չորրորդ պայթյունը տեղի է ունեցել առաջին պայթյունից երկու ժամ անց։ Հաղորդվում էր քաղաքի մերձակա մի քանի շրջաններում զոհվածների և վիրավորների մասին ։
Տուժածներ
Պայթյունների հետևանքով առնվազն 107 մարդ Է զոհվել, ևս առնվազն 613-ը վիրավորվել են ։ Առողջապահության նախարարությունը հայտարարել է արտակարգ իրավիճակ առողջապահության ոլորտում։ Վիրավորներից ավելի քան 300-ը տեղափոխվել են Նուևո Ինսեսո հիվանդանոց, ավելի քան 150-ը՝ Բատայի ընդհանուր պրոֆիլի հիվանդանոց և ավելի քան 70-ը՝ Լա Պասայի հիվանդանոց ։
Վնաս
Նախագահ Օբիանգը հայտնել է, որ քաղաքում գրեթե բոլոր շենքերն ու բնակելի տները խիստ տուժել են: ՄԱԿ-ի ուսումնական և գիտահետազոտական ինստիտուտի նախնական վերլուծության համաձայն, ընդհանուր առմամբ 243 շինություններ կամ լրջորեն վնասվել են կամ ամբողջովին ավերվել են ։ ՅՈՒՆԻՍԵՖ-ի տվյալներով՝ շուրջ 150 ընտանիք, այդ թվում՝ 648 մեծահասակ և  մինչև 15 տարեկան 252 երեխա, գտնվել են Բատայի ժամանակավոր կացարաններում, իսկ մյուսները հարազատների մոտ ապրել են քաղաքում և այլուր ։
Հետևանքներ
Պետական TVGE հեռուստաալիքի հաղորդավարների կողմից ընթերցված հայտարարության մեջ նախագահ Թեոդորո Օբիանգ Նգեմ Մբասոգոն անփութության մեջ մեղադրել է նրանց, ովքեր պատասխանատու են եղել ռազմակայանում ռազմամթերքի պահպանման համար ։ Նախագահը նաև հայտարարել է, որ հարևան ֆերմերները, որոնք մաքրում են իրենց գյուղատնտեսական տարածքները, հրկիզելով դրանք, պայթյուն են առաջացրել ։ Դրանից անմիջապես հետո փոխնախագահ Թեոդորո Նգեմա Օբիանգ Մանգեն ժամանել է դեպքի վայր՝ իրավիճակը գնահատելու համար։
Մարտի 9-ին կառավարությունը Բատան աղետի գոտի է հայտարարել և 10 մլրդ Կենտրոնական Աֆրիկյան ֆրանկ (20 մլն ԱՄՆ դոլար) նախնական արտակարգ հիմնադրամ է ստեղծել տարերային աղետի հետևանքները վերացնելու համար ։ Նա նաև հայտարարել է երեք օր ազգային սուգ՝ հրահանգելով խոնարհել ազգային դրոշները ։
Պայթյունների հետևանքով զգալի քանակությամբ զինամթերք է տարածվել շրջակայքի վրա, ինչի հետևանքով որոշ մարդիկ իրենց հետ են քաշել և սոցիալական ցանցերում տեղադրել չպայթած զինամթերքի լուսանկարներ ։
Հետաքննություն
Նախագահ Օբիանգը կարգադրել Է հետաքննություն անցկացնել՝ պարզելու աղետի մանրամասները, որոնք պատասխանատու են տեղի ունեցածի և ավերածությունների մասշտաբների համար։ Իրավապաշտպան կազմակերպությունները, այդ թվում Human Rights Watch-ը և EG Justice-ը, միջազգային փորձագետներին կոչ են արել անկախ հետաքննություն անցկացնել ։ Նրանք կասկածում են, որ զոհվածների թիվը շատ ավելի բարձր է, քան այն, ինչի մասին հաղորդվում է՝ Բատայի հաղորդագրությունների հիման վրա, և կասկածի տակ են դնում աղետի պաշտոնապես հայտարարված պատճառը՝ նշելով, որ այլ վարկածներ հակասում են նախագահի շտապ հայտարարությանը, որը մասնակիորեն հանել է մեղքը զինվորականներից։
Associated Press-ը նաև կասկածի տակ է դրել պաշտոնապես հայտարարված պատճառը, քանի որ վերլուծելով Planet Labs-ից ստացված արբանյակային պատկերները, նրանք ռազմակայանի շուրջ գյուղատնտեսական գործունեություն ծավալելու ոչ մի նշան չեն հայտնաբերել, նրանց կողմից հայտնաբերված հողի մաքրման միակ նշանները կապված են եղել մերձակա շինարարական օբյեկտի հետ, և նրանց հայտնաբերած հրդեհի միակ հետքերը եղել են երեք շենքերի վրա, որոնցում, ենթադրաբար, զինամթերք են եղել ։
Մարթա Շվեդացի
Արքայադուստր Մարթա Շվեդացի (Prinsessan Märtha Sophia Lovisa Dagmar Thyra av Sverige og Norge, ), շվեդ արքայադուստր, թագավոր Օսկար II-ի թոռնուհին և Նորվեգիայի գահաժառանգ արքայազնի՝ Ուլաֆի (հետագայում Ուլաֆ V արքա) կինը, Նորվեգիայի Հարալդ V արքայի մայրը։
Ամուսնություն և արքայական կյանք
Արքայադուստր մարթան ծնվել է Ստոկհոլմում և եղել է արքայազն Կառլ Շվեդացու ու արքայադուստր Ինգեբորգա Դանիացու դուստրը։
Մարթան ամուսնացել է իր զարմիկի՝ Նորվեգիայի թագաժառանգ արքայազն Ուլաֆի հետ 1929 թվականի մարտի 21-ին։ Նա ընդունել է Նորին արքայական մեծություն, Նորվեգիայի Թագավորության արքայադստեր կոչումը։ Նրանց հարսանիքը եղել է առաջին արքայական հարսանիքը Նորվեգիայի պատմության վերջին 340 տարիների ընթացքում։
Գահաժառանգ արքայադուստրը նվաճել էր նորվեգական ժողովրդի սերը իր համեստ, ուրախ և առատաձեռն բնավորության շնորհիվ։ 1939 թվականին Եվրոպայում Երկրորդ համաշխարհային պատերազմից քիչ առաջ գահաժառանգը և կինը մեծ այցելություն են կատարել ԱՄՆ։ Զույգն ընկերություն էր անում նախագահ Ֆրանկլին Ռուզվելտի և նրա կնոջ՝ Էլեոնորա Ռուզվելտի հետ։
Երկրորդ համաշխարհային պատերազմ
Գահաժառանգ արքայադուստր Մարթան հրապարակային հայտարարություն է արել 1940 թվականի հունվարի 26-ին, որտեղ նորվեգացի կանանց կանչել է մասնակցելու զորհավաքման աշխատանքներին ։ Երբ Գերմանիան ներխուժել է Նորվեգիա 1940 թվականի ապրիլին, արքայադուստրը և նրա երեխաները փախել են հայրենի Շվեդիա, սակայն այնտեղ նրան այնքան էլ լավ չեն ընդունել։ Շատ շվեդներ զգում էին, որ նա Շվեդիայի չեզոքությունը դրել է վտանգավոր դրության մեջ։ Որոշները նույնիսկ ցանկանում էին, որ նա իր երեքամյա որդոն ուղարկի Նորվեգիա, որտեղ գերմանացիները նրան կհռչակեին թագավոր։ Բայց այդ տարբերակը երբեք հավանական չեղավ արքայադուստր Մարթայի համար։ Սակայն նախագահ Ռուզվելտի հրավերով նա ուղևորվեց ԱՄՆ։ ԱՄՆ-ում նա և երեխաները սկզբում հանգրվանել են Սպիտակ տանը։
Նրա ամուսինը հեռացել է Մեծ Բրիտանիա թագավոր հոր հետ։ Զույգը չի տեսնվել երկար ժամանակ։
1941 թվականի օգոստոսին արքայադուստր Մարթան ճանապարհորդել է նախագահ Ռուզվելտի հետ նախագահական զբոսանավով և որտեղ նա հանդիպել է Ուինսթոն Չերչիլի հետ։
Արքայադուստր Մարթան Երկրորդ համաշխարհային պատերազմի մեծ մասն անցկացրել է Նահանգներում, որտեղ նա աշխատել է իր երկրի անունից։ 1942 թվականին նա այցելել է Լոնդոն, որպեսզի մասնակցի իր սկեսրոջ ծննդյան տոնակատարությանը։ Երբ նա 1945 թվականին նվերադարձել է Նորվեգիա պատերազմից հետո, նա ստացել է «Ազգերի մայր» մականունը։ Արքայադուստրն ամբողջությամբ կատարել է իր դերը՝ որպես Նորվեգիայի գահաժառանգ արքայադուստր և մեծ ջանքեր էր ներդրել բոլոր նորվեգացիների կայունության ու բարեկեցության ապահովման համար։
Մահ
Հիվանդության դեմ երկար պայքարի շրջանից հետո Մարթան մահացել է քաղցկեղից Օսլոյում 1954 թվականի ապրիլի 5-ին ։ Երեք տարի անց նրա ամուսինը դարձել է գահակալ Ուլաֆ V անվամբ։
Արտաքին հղումներ
Կատեգորիա:Քաղցկեղից մահացածներ Կատեգորիա:Կանայք Երկրորդ համաշխարհային պատերազմում Կատեգորիա:Շվեդիայի քաղաքական գործիչներ Կատեգորիա:Շվեդ դիվանագետներ
Ջոն Բերջեր
Ջոն Փիթեր Բերջեր (John Peter Berger, ), անգլիացի գրող, բանաստեղծ, քննադատ, նկարիչ։
Կենսագրություն
Ավարտել է Սուրբ Էդվարդի դպրոցը, 1944-1946 թվականներին ծառայել է բրիտանական բանակում։ Այնուհետև ընդունվել է Չելսիի արվեստի դպրոց և Լոնդոնի արվեստի կենտրոնական դպրոց։
Իր կարիերան որպես նկարիչ սկսել է Լոնդոնի մի քանի պատկերասրահներում։ Նա դարձավ արվեստի քննադատ, հրապարակելով իր էսսեները և գրախոսությունները New Statesman ամսագրում։
1972 թվականին «G» վեպի համար ստացել Է Բուքերյան մրցանակ։ Լայն հանրությանը հայտնի է դարձել նույն տարում BBC-ի «Տեսնել արվեստը» չորսերիանոց ֆիլմի թողարկումից հետո (Ways of Seeing)։ Ֆիլմը և նրա մոտիվներով լույս տեսած համանուն գիրքը խիստ և օրիգինալ քննադատության են ենթարկվել դասական արվեստի վերաբերյալ ստեղծված տեսակետը, ցուցադրելով նրա բնածին կողմնակալությունն ու կողմնակալությունը գերիշխող սոցիալական դասի ինչպես նաև գերիշխող սեռի օգտին։ Իր աշխատության մեջ նկատելի էր տեսողական մեդիայի ավանդույթի զարգացումը ընդհուպ մինչև մեր օրերը՝ մեծամասամբ շարունակելով Վալտեր Բենիամինի մտքերը։
1991 թվականին ստացել է Պետրարկայի մրցանակը։
Վերջին տարիներին ապրել է Ֆրանսիայում։ Շարունակել է գրել։ Կանգնած էր մարքսիստական մարդասիրության դիրքերում։
Արտաքին հղումներ
Կատեգորիա:Լոնդոն քաղաքում ծնվածներ Կատեգորիա:Փարիզ քաղաքում մահացածներ Կատեգորիա:Բուքերյան մրցանակի դափնեկիրներ Կատեգորիա:20-րդ դարի բրիտանացի գրողներ Կատեգորիա:Բրիտանացի նկարիչներ Կատեգորիա:Մարքսիստներ Կատեգորիա:20-րդ դարի անգլիացի վիպասաններ Կատեգորիա:Անգլիացի բանաստեղծներ Կատեգորիա:Անգլիացի սցենարիստներ Կատեգորիա:Անգլիացի արվեստագետներ Կատեգորիա:Անգլիացի լրագրողներ Կատեգորիա:Անգլիացի հրապարակախոսներ
Դաչնի (այլ կիրառումներ)
Դաչնի, կարող է վերաբերել՝
Քրիստին Չենովետ
Քրիստին Չենովետ (Kristin Chenoweth, ), ամերիկացի դերասանուհի, երգչուհի, երգերի հեղինակ-կատարող և գրող։ Կատարումներով հանդես է գալիս երաժշտական թատրոններում, կինոյում և հեռուստատեսությունում։
Երաժշտությամբ զբաղվել է երեխա տարիքից, երգել քրիստոնեական երգեր, իսկ ավելի ուշ որոշել է դառնալ օպերային երգչուհի։ Բեմում առաջին անգամ հանդես է եկել 1997 թվականին` «Բրոդվեյում»։ Առավել հայտնի է դարձել «Դու լավ մարդ ես, Չարլի Բրաուն» (1999) մյուզիքլում կատարած դերից հետո, որի համար արժանացել է Թոնի մրցանակի։ 2001 թվականին ստացել է իր առաջին գլխավոր դերը NBC-ի «Քրիստին» կարճամետրաժ կոմեդիային հեռուստաշարքում։ 2003 թվականին մեծ համբավ է ձեռք բերել բրոդվեյյան «Չարը» մյուզիքլում կատարած գլխավոր դերով, որի համար առաջադրվել է Թոնի և Դրամա Դեսք մրցանակների։ 2004-2006 թվականներին NBC-ի «Արևմտյան թև» քաղաքական դրամայում մարմնավորել է մեդրա-խորհրդատու Աննաբետ Շոտի դերը, 2007-2009 թվականներին`  American Broadcasting Company հեռուստաալիքի «Pushing Daisies» կինոկատակերգական դրամայում մարմնավորել է Օլիվ Սնուկի դերը, որի համար 2009 թվականին արժանացել է Էմմի մրցանակի։
Որպես պրոֆեսիոնալ երգիչ և երգահան` Չենովետը թողարկել է չորս ստուդիական ալբոմ, ինչպես նաև մի քանի սինգլներ։ Որպես հրավիրված աստղ` հանդես է եկել բազմաթիվ հեռուստաշոուներում, այդ թվում` «Սեզամ փողոց» և «Glee», որտեղ կատարած դերի համար 2010 և 2011 թվականներին առաջադրվել է «Էմմի» մրցանակի։ 2012 թվականին նկարահանվել է նաև ABC հեռուստաընկերության «Բարեպաշտ զզվելի արարածներ» հեռուստասերիալում։ Հանդես է եկել նաև խաղարկային ֆիլմերում, ինչպիսիք են` «Կախարդը» (2005 թ.), «Վարդագույն հովազ» (2006), «Գժանոց անիվների վրա» (2006), «Չորս Սուրբ Ծնունդ» (2008) և «Կրկին դու» (2010)։
2015 թվականի հուլիսին Հոլիվուդի «Փառքի ծառուղում» արժանացել է աստղի ։
Մանկություն և պատանեկություն
Քրիստի Դոն Չենովետը ծնվել է 1968 թվականի հուլիսի 24-ին ԱՄՆ Օկլահոմա նահանգի Թալսա քաղաքի Բրոքեն-Արոու արվարձանում։ Ինչպես ինքը Չերնովետն է ասում, նա քառորդ մասով հնդկուհի-չերոկի է  ։ Դեռահաս տարիքում նա տեղական եկեղեցիներում երգում էր հոգևոր երգեր։ Տասներկու տարեկան հասակում ազգային Հարավային բապտիստական կոնվենցիայի ժամանակ կատարում է Էվա Տորնկվիստ-Կարլսոնի «Four Feet Eleven» քրիստոնեական երգը ։
Բրոքեն Արոուի միջնակարգ դպրոցն ավարտելուց հետո Չենովետն ընդունվում է Օկլահոմայի համալսարան, որտեղ դառնում է Gamma Phi Beta կանանց միության անդամ ։ Նա ստանում է գեղարվեստի բակալավրի աստիճան երաժշտական թատրոնում և մագիստրոսի աստիճան օպերային կատարման համար։ 1991 թվականին մասնակցում է «Միսս  Օկլահոմա» մրցույթին, որտեղ գրավում է երկրորդ տեղը ։
Չենովետը մասնակցում է տաղանդների որոնման մի քանի մրցույթների։ Մետրոպոլիտեն օպերա թատրոնի ազգային խորհուրդը նրան կոչում է «ամենատաղանդավոր և անենախոստումնալի երգչուհի» ։ Նա ավարտում է Օկլահոմայի համալսաանը բակալավրի կոչումով երաժշտական թատրոնի բնագավառում և մագիստրոսի կոչումով` օպերային երգեցողության բնագավառում ։ Երբ Կրիստինը պատրաստվում էր ընդունվել Ֆիլադելֆիայի կատարողական արվեստի ակադեմիա, ընկերներն նրան սռաջարկեցին փորձնական կարգով մասնակցել Animal Crackers մյուզիքլի օֆֆ-բրոդվեյական լսումներին, որից հետո նա ստացավ Արաբելլա Ռիտտենհաուսի դերը։ Հետագայում նա հրաժարվեց ուսումնական թոշակից և տեղափոխվեց Նյու-Յորք, որպեսզի հանդես գա մյուզիքլում և կարիերան շարունակի թատրոնում ։
Թատրոն
Animal Crackers մյուզիքլում աշխատանքներն ավարտելուց հետո Չենովետը շարունակում է ելույթներ ունենալ տարածքային թատրոններում։ Նա ելույթներ է ունենում Babes in Arms և Phantom մյուզիքլներում (որոնց հետ միասին շրջագայությունների է մեկնում Գերմանիա), իսկ հետագայում մասնակցում է «Ֆանտաստիկս» և Box Office of the Damned օֆֆ-բրոդվեյական բեմադրություններին ։ Նա 1997 թվականին հանդես է գալիս Մոլիերի «Սկապենի արարքը» պիեսում, որտեղ Չենովետի ելույթների վերաբերյալ առաջին անգամ հոդված է տպագրվում The New York Times-ում, որտեղ ասվում է «Պարզամիտ, լալկան աղջկա դերի կատարումը Կրիստին Չենովետի կողմից սքանչելի է» ։ 1997 թվականի գարնանը կայացավ Չենովետի բրոդվեյական առաջին ելույթը Ջոն Կանդերի և Ֆրեդ Էբբի «Պողպատե կառանացիցը » մյուզիքլում։ Չնայած փոքր հաջողությանը Կանդերի և Էբբի մյուզիքլը արտիստուհուն բերում է  կարիերայի ընթացքում առաջին խոշոր Theatre World Award պարգևը։ Այնուհետև 1998 թվականին իրար են հաջորդում մի շարք դերեր, այնպիսի  համերգային բեմադրություններում, ինչպիսիք են Ջորջ Գերշվինի «Հավաքեք  նվագախումբը» և Ուիլյամ Ֆիննի «Նոր ուղեղը» ։
1999 թվականին Կրիստին Չենովետը ստացավ Սալլի Բրաունի դերը, Կլարկ Հեսսների «Դու լավ մարդ ես, Չարլի Բրաուն» բրոդվեյական մյուզիքլում, որը խթան հանդիսացավ նրա հետագա թատերական կարիերայում։ Այդ դերի համար արտիստուհին ստանում է «Թոնի», «Դրամա Դեսկ» մրցանակներ, Կլարենս Դերվենտի անվան պարգև և Outer Critics Circle Award : Նույն տարում նա «Էպիկական մասշտաբներ» բրոդվեյական կատակերգական ներկայացման մեջ կատարում է գլխավոր դերը, իսկ մեկ տարի անց «Պարզ օրը կտեսնես հավերժությունը» պիեսում ։
Հետագա տարիներին Չենովետը սկսեց իր կարիերան հեռուստատեսությունում, երաժշտությունում և կինոյում և սկսեց ավելի քիչ ժամանակ հատկացնել թատրոնին։ 2001 թվականին նա թողարկեց իր առաջին մենակատարային ալբոմը, իսկ մեկ տարի անց հանդես է գալիս City Center Encores! բեմում ։ 2003 թվականի հոկտեմբերին նա վերադառնում է Բրոդվեյ և Ստիվեն Շվարցի «Չարը» մյուզիքլում խաղում է Գլինդայի, բարի կախարդուհու դերը։ Ներկայացումն առևտրային հիթ դարձավ, իսկ Չենովետը 2004 թվականին ստացավ իր կարիերայի ընթացքում երկրորդ մրցանակը «Թոնի» անվանակարգում, բայց պարտվեց իր կոլեգային, Իդինա Մենզելին, որը խաղում էր Չար վհուկի դերը ։ Իր դերի համար նա ներկայացվել էր նաև մրցանակի «Դրամա Դեսկ» անվանակարգում ։  Իննամսյա մասնակցությունից հետո Չենովետը 2004 թվականի հուլիսի 18-ին թողեց մյուզիքլը, և միացավ «Արևմտյան թև » դրամատիկ հեռուստասերիալի դերասանական խմբին։
«Չար»-ից հեռանալուց հետո, Չենովետը կատարեց Կունիգունդայի դերը Լեոնարդ Բեռնստայնի «Կանդիդ» մյուզիքլում ։ Մյուզիքլի հեռուստատարբերակը հեռարձակվեց PBS ալիքով «Մեծ կատարողներ» ծրագիր- անթոլոգիայի շրջանակներում։ 2006 թվականի դեկտեմբերից մինչև 2007 թվականի մարտը նա միանգամից խաղաց երեք դերեր  «Խնձորենու ծառը» ներկայացման մեջ ։ Նա ներկայացվեց մրցանակների «Դրամա Դեսկ» և «Դրամա Լոնգ» անվանակարգերում։ Չենովետը նաև հանդես եկավ, որպես  «Դրամա Դեսկ» մրցանակաբաշխության հաղորդավար ։
2006 թվականին նա հանդես եկավ Մել Բրուսկի «Երիտասարդ Ֆրանկենշտեյն» ներկայացման, 1974 թվականին ադապտացիայի ենթարկված համանուն կինոֆիլմում ։ 2009 թվականին նա ելույթ ունեցավ «Երաժշտությունը եթերում» մյուզիքլում ։ Պլանավորվել էր, որ Չենովետը պետք է կատարեր գլխավոր դերը «Վերսալի ուրվականները» մյուզիքլում, որը պետք է ներկայացվեր Մետրոպոլիտեն օպերայում 2010 թվականին, սակայն այն չկայացավ տնտեսական ճգնաժամի պատճառով ։
2010 թվականին Չենովետը «Խոստումներ, խոստումներ» մյուզիքլում խաղաց գլխավոր դերը, որի առաջին ներկայացումը կայացավ 2010 թվականի ապրիլի 25-ին ։ Հատուկ նրա համար շոուում ավելացվեց երկու նոր երգ, «I Say a Little Prayer» և «A House Is Not a Home» : Շոուն ավարտվեց 2011 թվականի հունվարի 2-ին, չնայած նա բաց թողեց 2010 թվականի դեկտեմբերի 29-ից մինչև 2011 թվականի հունվարի 1-ի ներկայացումները, դեկտեմբերի 31-ի ամանօրյա համերգին մասնակցելու պատճառով ։ 2015 թվականին Չենովետը վերադառնում է Բրոդվեյ On the Twentieth Century մյուզիքլում գլխավոր դերով։ Դերը նրան բերեց «Տոնի» անվանակարգում ևս մեկ մրցանակ ։
Հեռուստատեսություն
Հեռուստատեսությունում իր կարիերան Չենովետը սկսեց իննսունականների վերջերից, LateLine և Paramour սերիալներում  և երկրորդական  դերերով «Էննի » և «Յոթ վարդ» հեռուստաֆիլմերում։
2001 թվականին նա կիսաինքնակենսագրական «Կրիստին» կատակերգական սերիալում կատարում է գլխավոր դերը։ Նկարահանված  տասներեքից, վեցի էպիզոդների ցուցադրումից հետո այն հանվում է եթերից ։ 2003 թվականին նա Մեթյու Բրոդերիկի հետ հավասարապես խաղաց գլխավոր դերը «Երաժշտական մարդը » երաժշտական հեռուստաֆիլմում ։ Նա հանդես եկավ նաև այնպիսի սերիալների  էպիզոդներում, ինչպիսիք են, «Ֆրեյզերը» (2001), «Սեզամ փողոցը» (2004) և «Տգեղ աղջիկը» (2007) ։
2007 թվականից մինչև 2009 թվականը Չենովետը կատարում է Օլիվ Սնուկի դերը ABC-ի «Կեռյալները ց պահանջ »հեռուստասերիալում։ Այս դերի կատարման համար Չենովետը լավագույն գնահատականներ ստացավ հեռուստաքննադատների կողմից, ինչպես նաև երկու տարի անընդմեջ առաջադրվեց «Էմմի» մրցանակի` 2009 թվականին հաղթելով «Կատակերգական հեռուստասերիալի երկրորդական պլանում լավագույն արտիստուհի» անվանակարգում ։  Չնայած լավագույն գնահատականներին  և մրցանակներին , սերիալը փակվեց 2009 թվականին երկու եթերաշրջանից հետո , сериал был закрыт в 2009 году после двух сезонов :
Երևան (քարանձավախումբ)
Երևան, քարանձավախումբ Երևանի՝ Շենգավիթի համայնքի հյուսիսային մասում, Հրազդանի ձախափնյակում ։
Քրիստին Չենովետ
Հեռուստատեսություն
2009 թվականին նա հնչունավորեց «Նստիր, երկու!» մուլտսերիալի գլխավոր գործող անձանցից մեկին ։ Շոուն փակվեց մեկ եթերաշրջանի տասներեք էպիզոդներից հետո ։ Նույն տարում Չենովետը աստղային  հրավեր ստացավ «Նվագախումբ» երաժշտական սերիալից, կատարելով միջին տարիքի սպառված երգչուհի Էյպրիլ Ռեդսի դերը, որը տառապում է ալկոհոլիզմով և չի ավարտել միջնակարգ դպրոցը, աստղ դառնալու ձգտումների պատճառով ։ Չենովետի ելույթը շոուում քննադատների կողմից ստացավ բավականին բարեհաջող գնահատականներ  ։
Այսպես, USA Today-ի գրախոսներից մեկը գրեց «Հավանաբար գործող անձի ներկայության  անհրաժեշտությունը  չկա, բայց երբ  մենք պետք է լսենք Չենովետի երգը, մենք համակերպվում ենք այն մտքի հետ, որ սցենարիստները շահագործում են նրան այնքան, մինչև չի ստացվում լավագույնը»։ Նա վերադարձավ շոու 2010 թվականի ապրիլին, Home-ի էպիզոդում ։  Los Angeles Times ի քննադատը էպիզոդին այսպիսի մեկնաբանություն տվեց «Էպիզոդում լավագույնը, անկասկած Կրիստին Չենովետի վերադարձն էր Էյպրիլի դերում։ Նրա «Fire» բուռն դուետը Շուստերի հետ և «One Less Bell to Answer» կատարումը, այնպես արեցին, որ իմ սիրտը չդիմացավ, և երբ  նա կատարեց «A House Is Not a Home» և  «Home» երգերը, ես նորից սիրահարվեցի նրան» ։ Չենովետը նորից սերիալներում երևաց  2011 թվականի մայիսին Rumours էպիզոդում։ Էյպրիլի դերի համար նա առաջադրվեց «Էմմի» մրցանակի «Կատակերգական հեռուստասերիալում լավագույն հրավիրված դերասանուհի» անվանակարգում  2010 և 2011 թվականներին  ։ Նա նվաճեց նաև  «Արբանյակային  մրցանակը»  2009 թվականի վերջին, The Rhodes Not Taken էպիզոդում ելույթի համար ։
2011 թվականի մարտին, հայտարարվեց, որ Չենովետը միացել է ABC ալիքի համար Կիմ Գատլինի գրքի հիման վրա նկարահանվող, «Հաջողված քրիստոնյա շան որդիք » սերիալի պիլոտային էպիզոդներին։ Նա կատարում էր Կարլին Կոկբեռնի դերը   ։ 2011 թվականի մայիսի 13-ին ալիքը պատվիրեց առաջին եթերաշրջանի նկարահանումները` փոխելով սերիալի անվանումը «Բարեպաշտ  լեշերը»։ Առաջին ցուցադրությունը տեղի ունեցավ  2012 թվականի մարտի 4-ին, իսկ եզրափակիչ ցուցադրությունը կայացավ նույն թվականի մայիսի 6-ին։  ABC ալիքը փակեց սերիալը մայիսի 11-ին, առաջին եթերաշրջանից հետո  ։
Կինո
Չենովետը երբեք չի կատարել առաջատար դերեր հոլիվուդյան ֆիլմերում, սակայն նա ունեցել է բազմաթիվ բնավորության դերեր, մի շարք առևտրական տեսանկյունից հաջողված կոմեդիաներում։ Չենովետը կինոյում իր առաջին ելույթը ունեցել է 2002 թվականին, «Թոփ, թոփ, Բլեֆ» անկախ ֆիլմում կատարած դերով ։ Մի քանի տարի անց նա վերադարձավ կինո, նկարահանվելով ռեժիսոր Նորա Էֆրոնի «Իմ կինը ինձ կախարդել է» «Կախարդուհին» հանրամատչելի  հեռուստասերիալի կինովերսիայում։ «Չարը» մյուզիքլի ներկայացումներից մեկին մասնակցում էր դերասանուհի Նիկոլ Քիդմանը, որի վրա այնքան տպավորություն գործեց  Չենովետը, որ նա խնդրեց ռեժիսորին, որ վերջինս նրան ընդգրկի «Կախարդուհին» ֆիլմում ։ Նա խաղում էր Մարիա Քելիի դերը, որը Նիկոլ Քիդմանի հերոսուհու հարևանուհին և ընկերուհին էր։ Մեկ տարի անց Չենովետը հայտնվեց Հոլիվուդյան ստուդիայի հինգ ֆիլմերում, «Վարդագույն հովազ», «Հիմարների տունը անիվների վրա», «Սուր  եզրին», «Բարի գալուստ կամ հարևանների մուտքն արգելված է» և «Գործող անձ» ։
2008 թվականի փետրվարի 24-ին Չենովետը կատարում է «That’s How You Know» երգը «Կախարդվածը» կինոֆիլմից, Կոդակ թատրոնում 80-րդ «Օսկար» մրցանակաբաշխության պարգևատրման արարողության ժամանակ ։ Նույն տարում նա մասնակցում է «Փերի» մուլտֆիլմի գլխավոր գործող անձերից մեկի Ռոզետայի հնչունավորմանը ։ Նույն տարվա նոյեմբերին նա հանդես եկավ «Քառակի ծնունդ» ծննդյան կատակերգությունում, խաղալով հերոսուհու ավագ քրոջ` Ռիզ Ուիզերսպունի դերը ։
2009 թվականին Չենովետը խաղաց իր առաջին գլխավոր դերը կինոյում, «Գայթակղության մեջ »անկախ դրամայում։ Ֆիլմը արժանացավ քննադատների հաջողված գնահատականներին, իսկ առաջին ցուցադրությունը կայացավ Նյուպորտ-Բիչի կինոֆեստիվալում։ Ֆիլմը թողարկնեց սահմանափակ վարձակալությամբ, այնուհետև ներկայացվեց DVD տարբերակով ։
Երաժշտություն
Չենովետը առանձնահատուկ ձայն ունի, որի պատճառով նրան հաճախ համեմատում են անցած դարի երեսնական թվականների կատակերգակ դերասան Բետտի Բուպի հետ ։ Նրա ձայնը կարող է վերցնել մինչև չորս օկտավա ։
1992 թվականին նա մասնակցեց The Most Happy Fella բրոդվեյական մյուզիքլի ալբոմի ձայնագրությանը։ Նրա դերերգերը կարելի է լսել նաև այնպիսի մյուզիքլների ալբոմներում, ինչպիսիք են A New Brain (1998) и You’re a Good Man, Charlie Brown (1999), ինչպես նաև 110 in the Shade (1999): 2000 թվականին նա մի քանի երգ ձայնագրեց Grateful: The Songs of John Bucchino ալբոմի համար, իսկ մեկ տարի անց Մենդի Պատինկինի հետ ձայնագրեցին Kidults ալբոմը ։
2001 թվականին նա թողարկեց իր առաջին ալբոմը Let Yourself Go անվանումով, որը բաղկացած է երեսնական թվականների հարամատչելի ջազային երգերի քավեր վերսիաներից։ Նա երգերից մեկը կատարում էր դերասան Ջեյսոն Ալեքսանդրի հետ դուետով։ 2002 թվականի հոկտեմբերին նա կատարում է մի քանի երգեր իր ալբոմից Լինկոլն կենտրոնում կայացած համերգում ։ Նույն տարում նա հանդես է գալիս Ֆաննի Բրայսի կերպարով, Նյու-Յորքում կայացած բարեգործական համերգի շրջանակներում։ 2003 թվականին նա մենահամերգ տվեց ռեժիոր Սեմ Մենդեսի Divas at Donmar-ի շրջանակներում։
2005 թվականի ապրիլի 5-ին նա թողարկեց իր երկրորդ ստուդիական ալբոմը Is I Am անվանումով։ Նա պահպանել էր իր մեջ քրիստոնեական երգերը, հասնելով 31 տողանոց չարտերի Billboard Քրիստոնեական ալբոմներում։ Այդ նույն տարում Չենովետը համերգ տվեց Կարնեգի –հոլում։ 2007 թվականի հունվարի 19-ին նա մենահամերգ տվեց Նյու Յորքում Մետրոպոլիտեն օպերայում՝ դառնալով մյուզիքլների գծով երրորդ աստղը, այդ բեմում ելույթ ունեցած Բարբարա Կուկից և Իվ Մոնտանից հետո ։
2010 թվականի օգոստոսին Չենովետը ձեռնամուխ եղավ քանթրի ժանրի իր չորրորդ ստուդիական ալբոմի թողարկմանը ։ 2011 թվականի սեպտեմբերի 13-ին Some Lessons Learned ալբոմը առաքվեց վաճառքի։ Երգերի գրելուն մասնակցել են Դայան Ուորենը, Դոլլի Պարտոնը, Հիլարի Սկոտը, ինչպես նաև ինքը Չենովետը, որը դարձավ երկու կոմպոզիցիայի համահեղինակ  ։ Ալբոմը հասավ հիսուներորդ գծին  Billboard 200 չարտով, և տասնչորսերորդը Top Country Albums-ում։ Ալբոմից թողարկվեց երեք սինգլ, «I Want Somebody (Bitch About)», «Lessons Learned» և «Fathers and Daughters». «I Want Somebody» հասնելով 19-րդ տեղը CMT ալիքի տեսահոլովակների չարտում ։
2011 թվականի դեկտեմբերին նա ելույթ ունեցավ որպես American Country Music Awards ամենամյա երաժշտական մրցանակաբաշխության վարող ։ Մրցանակաբաշխության շրջանակներում նա կատարեց իր վերջին ստուդիական ալբոմի երգերից մեկը ։
Անձնական կյանք
Չենովետը երբեք ամուսնացած չի եղել և երեխաներ չունի։ Երեք տարի նա հարաբերությունների մեջ է եղել թատրոնի դերասան Մարկ Կուդիշի հետ, 2001 թվականին նրանք բաժանվել են ։ Որոշ ժամանակ նա հանդիպել է սցենարիստ Ահարոն Սորկինի հետ։ «Ստուդիա 60 Սանսեթ-սթրիթում » սերիալում, որի ստեղծողը համարվում է Սորկինը, Հարրետ Հեյսի (Սառա Պոլսոն) կերպարը մասամբ ստեղծվել է Չենովետի պատկերով ։
2009 թվականին դերասանուհին գրում է հուշագրություններ A Little Bit Wicked: Life, Love, and Faith in Stages անվանումով, որտեղ նկարագրում է իր անցած ճանապարհը, մյուզիքլի արտիստուհուց, մինչև հոլիվուդյան ֆիլմերում աշխատանքները։ Նա հայտարարում է, որ նպատակ չի դրել գրքում իր մասին ամբողջությամբ պատմել, այլ կենտրոնացել է այն բանի վրա «թե ով և ինչպիսին է եղել ինքը» ։ Գիրքը հրատարակվել է 2009 թվականի ապրիլի 14-ին ։ Նա մի շուն ունի Մեդդի անունով, որին կոչել է իր կուռքի Մեդլին Կանի պատվին, որը մահացել է 1999 թվականին ։ 2006 թվականին ըստ FHM ամսագրի՝ նա գրավել է 49-րդ տեղը «աշխարհի 100 ամենա սեքսուալ կանանց» ցուցակում ։
Չենովետը հաճախ է խոսում իր դավանանքի մասին։ Նա նկարագրում է իրեն որպես «լիբերալ քրիստոնյա առանց նախապաշարմունքների» ։ The New York Times-ին տված հարցազրույցում նա հայտարարել է, որ պաշտպանում է սեռական փոքրամասնությունների իրավունքները ։ Նա տառապում էր Մենյերի հիվանդությամբ, ներքին ականջի հիվանդություն, որը առաջացնում է հեղուկի քանակության ավելացում նրա խոռոչում։ Հեղուկը ճնշում է գործադրում հյուսվածքների վրա, որոնք կարգավորում են մարմնի կողմնորոշումը տարածության մեջ և ապահովում հավասարակշռության պահպանումը։ Նա ասում էր, որ առանձին ելույթների ժամանակ, ինքը ստիպված էր լինում հավասարակշռությունը պահպանել հենվելով խաղընկերոջ վրա, ինչպես նաև հիվանդությունը ստիպում էր բաց թողնել մի քանի կարևոր ելույթներ ։ 2010 թվականի մայիսին Չենովետը հանդես է գալիս իր մյուզիքլի խաղընկերոջ, բացահայտ հոմոսեքսուալ Շոն Հեյսի պաշտպանությամբ «Խոստումներ, խոստումներ», երբ քննադատ Ռամին Սետոդեշը Newsweek ամսագրից նրա ելույթը անվանեց «փայտե և ոչ անկեղծ», և որ նրանց կոլեգա Ջոնաթան Գրոֆը նույնպես բացահայտ հոմոսեքսուալ է և ունի համանման պրոբլեմներ դերերի կատարման ժամանակ։ Քննադատի խոսքերով, ոչ մի հոմոսեքսուալ չի կարող կատարել հետերոսեքսուալի դեր ։ Դերասանուհին հոդվածը անվանեց  «հրեշավոր  հոմոֆոբիկ», և քննադատության ենթարկեց Սեթոդեշի կարծիքը, այն անվանելով «ծաղրանք միջնակարգ դպրոցի մակարդակով»։ Չենովետը հաստատեց, որ հանդիսատեսը թատրոն է գալիս, որպեսզի «մեկնեն ճամփորդության», այլ ոչ թե մտածեն դերասանի սեքսուալ կողմնորոշման մասին ։ Պատմությունը լայն հասարակական արձագանք ստացավ և հետագայում վերապատմվեց այնպիսի հրատարակություններում, ինչպիսիք են՝ The New York Times-ը  և Los Angeles Times-ը ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:«Թոնի» մրցանակի դափնեկիրներ Կատեգորիա:Թատրոնի դերասանուհիներ Կատեգորիա:Ամերիկացի կոմպոզիտորներ Կատեգորիա:Ամերիկացի գրողներ Կատեգորիա:Ինքնակենսագիրներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի պարուհիներ
Լեռան աղջիկը (պոեմ)
Լեռան աղջիկը, Լևոն Շանթի պոեմներից, որ գրվել է 1892 թ.։ Հեղինակն ինքը ստեղծագործությունն անվանել է վիպերգ։
Սյուժեն
Պոեմի պատանի հերոսը դպրոցի անձուկ միջավայրից գնում է Գեղարդ՝ խաշնարածների մոտ։ Լեռներում անցկացրած գիշերը, խավարը ճեղքող կայծակն ու անձրևի շառաչն այնքան են ոգևորում երիտասարդին, որ նրան թվում է, թե կարող է նվաճել անկարելին։ Բնությամբ ներշնչված պատանու երևակայության մեջ խաշնարած աղջիկը դառնում է աշխարհի անսպառ հմայքի խորհրդանիշ ։
Ծանոթագրություններ
Կատեգորիա:Լևոն Շանթի ստեղծագործություններ Կատեգորիա:Պոեմներ
Դաս (այլ կիրառումներ)
Դաս, կարող է վերաբերել՝
Սարդուրի Գ
Սարդուրի Գ (ծ. և մ. թթ. անհայտ), Վանի թագավորությանի արքա մ.թ.ա. մոտ 640-620-ին։ Ռուսա Բ-ի որդին և հաջորդը։
Կարմիր բլուրի պեղումներից հայտնաբերվել է Սարդուրի Գ-ի անունով սեպագիր երկու աղյուսակ։ Ենթադրվում է, որ Սարդուրի Գ-ի օրոք թուլացել է Ուրարտուի հզորությունը, և նա բարիդրացիական հարաբերություններ է պահպանել Ասորեստանի Աշշուրբանիպալ թագավորի հետ ։ Այս մասին է վկայում Սարդուրի արքայի ողջույնի խոսքը ուղղված Աշշուրբանիպալին Էլամին պարտության մատնելու առթիվ ։
Տես նաև
Կատեգորիա:Վանի թագավորության արքաներ
Քլեյ շրջան (Կանզաս)
Քլեյ շրջան (Clay County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.668 կմ² է, բնակչությունը՝ 8.822 մարդ (2000 թ. տվյալներով)։ Շրջկենտրոնն է Քլեյ Սենտր բնակավայրը։ Կազմավորվել է 1857 թ.։
Կատեգորիա:Կանզասի շրջաններ
Դասակարգում (այլ կիրառումներ)
Դասակարգում, կարող է վերաբերել՝
Բակաբեյրա
Բակաբեյրա (Bacabeira), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Ռոզարիուի գավառի կազմի մեջ։ Բնակչությունը կազմում է 11 395 մարդ՝ 2006 թվականի տվյալներով։ Գրավում է 615,761 կմ2 տարածք։ Բնակչության խտությունը՝ 18,5 մարդ/կմ²։
Պատմություն
Քաղաքը հիմնադրվել է 1994 թվականի նոյեմբերի 10-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Ոսկե գնդակ 2008
Ոսկե գնդակ 2008, տարվա լավագույն ֆուտբոլիստին հանձնվող մրցանակ, որը տրվում է սպորտային լրագրողների քվեարկության արդյունքում։ Տրվել է 2008 թվականի դեկտեմբերի 2-ին ։
Հաղթողներ և թեկնածուներ
Կան նաև ֆուտբոլիստներ, ովքեր միավորներ չեն ստացել։
Ծանոթագրություններ
Կատեգորիա:2008 ֆուտբոլում Կատեգորիա:Ոսկե գնդակ
Նիկիտինո (գյուղ, Կորոբեցկոե գյուղական բնակավայր)
Բնակչությունը 2007 թվականին գրանցված տվյալներով կազմում էր 8 մարդ։
Երմեկեևո
Երմեկեևո (Ермекеево, Йәрмәкәй), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2002 թվականին գրանցված տվյալներով կազմում էր 4206 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1747 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Պերեկրեստովկա (գյուղ, Ռոմնիի շրջան)
Պերեկրեստովկա (Перехрестівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պերեկրեստովկա գյուղում բնակվում էր 1 163 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Վելիկայա Պոբոյնա
Վելիկայա Պոբոյնա (Велика Побійна), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Վելիկայա Պոբոյնա գյուղում բնակվում էր 1 149 մարդ։ Բնակավայրը զբաղեցնում է 30238 կմ² տարածք։ Բնակչության խտությունը կազմում էր 38 մարդ/կմ²։
Մուղնի (հրատարակչություն)
«Մուղնի», հրատարակչություն։
Վելիկայա Պոբոյնա
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Մուղնի (հրատարակչություն)
Պատմություն
Հիմնադրվել է 1994 թվականին Երևանում՝ «Գևորգ Ա. Մոմջյան» բարեգործական հիմնադրամի նախագահ Ռոման Կոզմոյանի ջանքերով։ Տնօրենը դարձել է Ռուզաննա Պետրոսյանը։ Տպագրում է հիմնականում հայ մշակույթին և պատմությանը նվիրված գրքեր։ 2001 թվականից համագործակցել է Մեսրոպ արք. Աշճյանի հետ (առաջինը տպագրվել է Սիմեոն Ա Երևանցու «Ջամբռ» աշխատությունը) և վերջինիս առաջարկով անվանվել «Մուղնի»։ «Մուղնի»-ի հրատարակած գրքերի որոշ մասը լույս է ընծայվել Գալուստ Կյուլպենկյան հիմնարկության հայկական բաժանմունքի հովանավորությամբ։ Ուշագրավ են Ա. Հասրաթյանի և Զ. Սարգսյանի «Հայաստան։ Քրիստոնեական ճարտարապետության 1700 տարին» (2001), Մ. Աշճյանի «Արագահաս Սուրբ Սարգիս» (2002), «Վավերագրեր հայ եկեղեցու պատմության» մատենաշարի Ժ–ԺԶ հատորները (2002-2008), Գրիգոր Նարեկացու «Մատյան ողբերգության» (2003), «Սբ Էջմիածին։ Ուղեգրություններ» (կազմ.՝ Մեսրոպ արք. Աշճյան, 2003), «Ես մեղադրում եմ։ Գործ №... 1.500000» փաստաթղթերի ժող. (կազմ.՝ Ս. Միրզոյան, 2005), Ե. Քոչարի «Ես ու դուք» (2007), «Սիլվա Կապուտիկյանը մեր հուշերում և խոհերում» (2008), Է. Հարությունյանի «Հայ ճարտարապետության մնայուն ձեռագիրը» (2009), Ա. Ցիցիկյանի «Հայկական աղեղնային արվեստը» (2011), «Հայրենիք–Սփյուռք կամրջող անուն։ Վ. Համազասպյան» (կազմ. և ծնթգր.՝ Ս. Միրզոյանի, Մ. Մարտիրոսյանի, 2011), «Արևելք-Արևմուտք» մատենաշարով՝ «Թումանյանի զավակները։ Աշխեն, հուշեր և ընտանեկան պատմություններ» (2011), «Թումանյանի զավակները։ Արտավազդ Թումանյան։ Նամականի» (գիրք Ա, 2013) և այլ գրքեր։
Ծանոթագրություններ
Կատեգորիա:Հայաստանի հրատարակչություններ
Assassin’s Creed II
Assassin’s Creed II ( ՄՀԱ։ ), Ubisoft ընկերության կողմից թողարկված Action-adventure ժանրի համակարգչային խաղ, Assassin’s Creed խաղի շարունակությունը։ Պաշտոնական անոնսը կայացել է 2009 թվականի ապրիլի 16-ին Game Informer պարբերականում։ Գլխավոր հերոսը հանդիսանում է Դեզմոնդի նախահայրը` Էցիո Աուդիտորե դա Ֆիրենցե, Ֆլորենցիայի արիստոկրատ ընտանիքի երիտասարդ ։ Խաղացողը լինում է Իտալիայում, խաղի իրադարձությունները ծավալվում են վերածննդի դարաշրջանում (1476-ից 1499 թվականներին), խաղացողը հանդիպում է տվյալ ժամանակաշրջանի անվանիօ մարդկանց հետ, օրինակ` Մեդիչիների, Լեոնարդո դա Վինչիի, Նիկոլո Մաքիավելիի, իսկ խաղացողների թշնամիներ են համարվում Ռոդրիգո Բորջիան, Ֆրանչեսկո Պացցի, Սավոնարոլա Ջիրոլամոն։ Խաղացողի մոտ ավելանում են նոր կարողություններ, օրինակ` լողալու, սուզվելու, մարտի ժամանակ հակառակորդի ձեռքից զենքը խլելու և այլ կարողություններ։ Խաղը Windows օպերացիոն համակարգի համար թողարկվել է 2010 թվականի մարտի 10-ին ։ Չնայած վիճելի առաջին մասին, Assassin's Creed II-ը արժանացավ քննադատների 91%-ի հավանությանը, որը և խաղը դարձնում է 2009 թվականին դուրս եկած լավագույն խաղերից մեկը ։ Խաղը համարվում է 2009 թվականին թողարկված լավագույն խաղերից մեկը ։